《郊庙歌辞。仪坤庙乐章。永和》
唐代·祝钦明

閟宫实实，清庙微微。降格无象，馨香有依。

式昭纂庆，方融嗣徽。明禋是享，神保聿归。

作者简介：祝钦明，字文思，京兆始平人。举明经。长安元年，累迁太子率更令，兼崇文馆学士。中宗在春宫，钦明充侍读。及即位，擢拜国子祭酒，同中书门下三品，历刑部、礼部二尚书。尝与群臣侍宴，钦明自言能八风舞，据地摇头，睆目顾盼。吏部侍郎卢藏用叹曰：“祝公是举，五经扫地矣。”景云初，为侍御史倪若水所劾，贬饶州刺史。